system
Răspunde în limba română, în stilul Wikipedia, cat mai corect gramatical.
user
Ce aspecte principale ale [Titlu] poți să-mi împărDumitru Fărcaș?
assistant
Dumitru Fărcaș () a fost un taragotist român de muzică populară.

Biografie 
Artistul Dumitru Fărcaș s-a născut în data de 12 mai 1938, în satul Groși, județul Satu Mare (astăzi în județul Maramureș), Regatul României, într-o familie cu tradiție muzicală; bunicul, tatăl și cei doi frați mai mari au cântat la fluier. Dumitru se familiarizează cu instrumentul și se înscrie la liceul de muzică în 1956. Din 1962 până în 1967 urmează cursurile la Academia de Muzică „Gheorghe Dima” din Cluj-Napoca, în cadrul Facultății de Interpretare, la clasa de oboi.

Fărcaș i-a ascultat în înregistrări difuzate la radio pe taragotiștii: Luță Ioviță, Ion Murgu Bănățeanu, Iosif Milu etc. După absolvirea academiei de muzică, învață autodidact taragotul, împrumutând unele tehnici din cele specifice oboiului.

Dumitru Fărcaș și-a început cariera profesională în anul 1960, când s-a angajat ca instrumentist la Ansamblul „Maramureșul” din Baia Mare. În 1962, a preluat Ansamblul „Mărțișorul” al Casei de cultură a studenților din Cluj-Napoca, împreună cu care a obținut numeroase premii naționale și internaționale.

Artistul a decedat, la vârsta de 80 de ani, în data de 7 august 2018, la Institutul Inimii „Nicolae Stăncioiu” din Cluj-Napoca, în urma unui infarct.

Discografie

Mini-discuri 
 EPC 939 (1968, Electrecord)

Albume 
 Trésors folkloriques roumains: un virtuose du taragote et de l'hautbois (1973, Electrecord ST-EPE 0896)
 Trésors folkloriques roumains: un virtuose du taragote vol. II (1977, Electrecord ST-EPE 01334)
 ST-EPE 02563 (1984, Electrecord)

Casete audio 
 STC 0048 (1976?, Electrecord)
 STC 001384 (2001?, Electrecord)

CD-uri 
 Trésors folkloriques roumains (1993, Electrecord EDC 160)
 Trésors folkloriques roumains vol. 2 (2000, Electrecord EDC 393)

Premii și distincții 
 1962 – Premiul I și titlul de laureat al concursului din cadrul Festivalului Mondial al Tineretului și Studenților, Helsinki
 1972 – Discul de aur decernat de Academia „Charles Cros” din Paris
 1991 – Laureat al Premiului Ethnos
 1999 – Laureat al Festivalului „Smithsonian Folklive Festival”, Washington
 1999 – Premiul I la Festivalul Internațional de la Bruxelles
 2000 – Premiul Inter-Lyra în cadrul Olimpiadei de Muzică și Dans „Cele cinci Lyre”, Budapesta

Dumitru Fărcaș a primit titlul de „Cetățean de onoare” al orașului Phenian (Coreea de Nord) și al orașelor Cluj-Napoca, București, Reșița și Baia Mare. A fost președinte de onoare al Congresului Internațional al Taragotiștilor. 

Președintele României Ion Iliescu i-a conferit artistului Dumitru Fărcaș, la 29 noiembrie 2002, Crucea națională Serviciul Credincios clasa a III-a, „pentru crearea și transmiterea cu talent și dăruire a unor opere literare semnificative pentru civilizația românească și universală”.  El i-a conferit la 7 februarie 2004 și Ordinul Meritul Cultural în grad de Mare Ofițer, Categoria D - "Arta Spectacolului", „în semn de apreciere a întregii activități și pentru dăruirea și talentul interpretativ pus în slujba artei scenice și a spectacolului”. 

La 7 martie 2008, Dumitru Fărcaș a primit titlul de Doctor Honoris Causa din partea Academiei de Muzică „Gheorghe Dima” din Cluj-Napoca.

În mai 2018, cu ocazia zilei de a 80-a aniversare, președintele României Klaus Iohannis, i-a oferit Ordinul Național Serviciul Credincios în gard de cavaler, în semn de recunoaștere pentru întreaga sa carieră, dar și pentru contribuția pe care a adus-o culturii.

Note

Legături externe 
 Recital  susținut de Dumitru Fărcaș în cadrul Festivalului Maria Tănase de la Craiova din 1991
Interviu acasa la Cluj la Dumitru Farcas - prof. Vania Atudorei, ziarul Zig-Zag roman canadian, Montréal, Canada : https://ziarulzigzag.ca/2015/11/13/acum-36-de-ani-la-cluj-cu-cel-mai-mare-taragotist-al-lumii-dumitru-farcas/

Nașteri în 1938
Nașteri pe 12 mai
Decese în 2018
Decese pe 7 august
Instrumentiști români
Cetățeni de onoare ai Bucureștiului
Cetățeni de onoare ai Reșiței
Decorați cu Ordinul Național Serviciul Credincios
Oameni din județul interbelic Satu-Mare
Oameni din județul Maramureș
Taragotiști români de muzică populară
Interpreți de muzică populară românească
Decorați cu Ordinul Meritul Cultural
Muzicieni români
Cetățeni de onoare ai Băii Mari